《庚戌初度和冼秋官桂奇见寿韵》
明代·黄佐

庭梅一何芚，女手一何鹑。去之五百岁，其人若长存。

昊天玄且五，仲尼乃谆谆。胡为事删述，牖此万世昏。

紫阳继濂洛，活水支流繁。得意忘六籍，绝利溯一源。

所以合动静，乾乾养天根。不知老将至，庚戌贞复元。

隆寒诵公诗，蔼蔼逾春温。大音出金石，玄酒开清尊。

悠然曲肱外，白云澹无言。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。